ΨΗΦΙΑΚΟ ΣΧΟΛΕΙΟ

ΜΑΘΗΜΑΤΙΚΑ Α΄ ΓΥΜΝΑΣΙΟΥ - ΜΕΡΟΣ A.5.2 – ΠΡΟΒΛΗΜΑΤΑ ΜΕ ΠΟΣΟΣΤΑ

Γιώργος Ψυχάρης, Στέφανος Κεΐσογλου

**ΤΟΚΟΙ ΚΑΙ ΕΠΙΤΟΚΙΑ ΣΤΗΝ ΑΡΙΘΜΟΜΗΧΑΝΗ**

**Οδηγίες για τη δραστηριότητα**

Ανοίγουμε το λογισμικό FunctionProbeGR.exe.

Επιλέγουμε από το μενού ενός παραθύρου «Αρχείο-Φόρτωση χώρου εργασίας» και ανοίγουμε το αρχείο «Kefa5\_2\_drastiriotita\_2.prb».

Οι δραστηριότητες θα γίνουν στο παράθυρο Αριθμομηχανή.

**Ο τρόπος με τον οποίο γίνονται οι υπολογισμοί στην Αριθμομηχανή**

**Οι αριθμοί εισάγονται από το πληκτρολόγιο ή πατώντας με το δείκτη τα κουμπιά στο πληκτρολόγιο της οθόνης.**

**Για να ξεκινήσετε υπολογισμούς, κάντε κλικ στα αντίστοιχα κουμπιά των πράξεων στο πληκτρολόγιο της οθόνης ή χρησιμοποιείστε τα πλήκτρα του πληκτρολογίου : +, -, \*, /.**

**Για να βρείτε το αποτέλεσμα σε έναν υπολογισμό κάντε κλικ στο κουμπί του ίσον (=) ή πατήστε το πλήκτρο ‘Enter’.**

**Υπάρχουν δύο τρόποι για να ξεκινήσετε ένα νέο υπολογισμό:**

1. **Πατώντας το πλήκτρο ‘Enter’ θα εμφανιστεί το αποτέλεσμα του τρέχοντος υπολογισμού και θα ξεκινήσει ο καινούριος έχοντας ως αρχική αυτή την ίδια τιμή. Παρατηρείστε ότι πλήκτρο ‘Enter’ δε καθαρίζει το** πλαίσιο αποτελεσμάτων (πάνω ακριβώς από το πληκτρολόγιο) ούτε σβήνει κάποιον από τους αριθμούς που έχουν πληκτρολογηθεί.
2. **Εισάγοντας έναν αριθμό μετά από ένα σημείο ‘ίσον’ ο τρέχων υπολογισμός ολοκληρώνεται. Ο αριθμός που εισαγάγατε θα γίνει η αρχή ενός νέου υπολογισμού στην ίδια γραμμή. Πρέπει να πατήστε το ίσον ‘=’ και το πλήκτρο ‘Enter’ για να ξεκινήσετε ένα τελείως καινούριο υπολογισμό.**

Όταν στο πλαίσιο αποτελεσμάτων εμφανίζεται το αποτέλεσμα του πιο πρόσφατου υπολογισμού, η εισαγωγή οποιουδήποτε σημείου πράξης θα προκαλέσει έναρξη ενός νέου υπολογισμού, ο οποίος θα έχει ως αρχική τιμή το αποτέλεσμα του προηγούμενου.

**Διαγραφή τιμών και υπολογισμών**

**Για να σβήσετε μια τιμή αμέσως μόλις την εισαγάγατε, μπορείτε να πατήσετε το πλήκτρο ‘CE’ και στη συνέχεια να εισάγετε νέο αριθμό. Όταν σβήνετε μια αριθμητική τιμή ο υπόλοιπος τύπος μένει ανέπαφος.**

**Για να διαγράψετε έναν υπολογισμό αμέσως μόλις τον εισαγάγατε, μπορείτε να πατήσετε το κουμπί ‘crl’ στο πληκτρολόγιο. Αμέσως, ολόκληρη η σειρά θα διαγραφεί. Προσοχή, δεν μπορείτε να διαγράψετε προηγούμενες σειρές υπολογισμών.**

**Νέα κουμπιά**

Στην αριθμομηχανή του FP ο χρήστης μπορεί να φτιάξει ο ίδιος κουμπιά για να κάνει γρηγορότερα υπολογισμούς.

Στη δραστηριότητα αυτή έχουν κατασκευαστεί δύο κουμπιά. Για παράδειγμα, το κουμπί «Τόκος 4%» δίνει τον τόκο που αντιστοιχεί σε επιτόκιο 4% (για 1 χρόνο). Πληκτρολογούμε ένα ποσό, π.χ. 350. Αν πατήσουμε στη συνέχεια το κουμπί «Τόκος 4%» στο πλαίσιο αποτελεσμάτων της αριθμομηχανής (πάνω ακριβώς από το πληκτρολόγιο) εμφανίζεται ο τόκος που αντιστοιχεί σε ποσό (κεφάλαιο) 350 ευρώ για επιτόκιο 4%.

Παρατήρηση: Πριν από κάθε νέο υπολογισμό με το κουμπί πατάμε ‘Enter’. Όταν στο πλαίσιο αποτελεσμάτων εμφανίζεται το αποτέλεσμα του πιο πρόσφατου υπολογισμού, το πάτημα ενός κουμπιού που έχει φτιάξει ο χρήστης θα προκαλέσει έναρξη ενός νέου υπολογισμού, ο οποίος θα έχει ως αρχική τιμή το αποτέλεσμα του προηγούμενου. Για παράδειγμα, ας πούμε ότι έχετε πληκτρολογήσει το ποσό 350 και μετά το κουμπί «Τόκος 4%». Στο πλαίσιο αποτελεσμάτων εμφανίζεται αποτέλεσμα 14. Αν πατήσετε στη συνέχεια πάλι το κουμπί «Τόκος 4%» (χωρίς ‘Enter’) η αριθμομηχανή θα υπολογίσει τον τόκο για κεφάλαιο 14.